ตลาดหุ้นเอเชียส่วนใหญ่เพิ่มขึ้นเช้านี้ ตามตลาดนิวยอร์ก
 ตลาดหุ้นเอเชียส่วนใหญ่ปรับตัวเพิ่มขึ้นในช่วงเช้าวันนี้ ตามทิศทางตลาดหุ้นนิวยอร์กที่ปิดในแดนบวกเมื่อวันศุกร์ที่ผ่านมา แม้จะมีรายงานจากทางญี่ปุ่นว่า ผลผลิตภาคอุตสาหกรรมเดือนก.พ.ปรับตัวลง 3.4% จากเดือนก่อนหน้าก็ตาม
30 มี.ค. 2558

ผู้สื่อข่าวรายงานว่า ตลาดหุ้นเอเชียส่วนใหญ่ปรับตัวเพิ่มขึ้นในช่วงเช้าวันนี้ ตามทิศทางตลาดหุ้นนิวยอร์กที่ปิดในแดนบวกเมื่อวันศุกร์ที่ผ่านมา แม้จะมีรายงานจากทางญี่ปุ่นว่า ผลผลิตภาคอุตสาหกรรมเดือนก.พ.ปรับตัวลง 3.4% จากเดือนก่อนหน้าก็ตาม
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,295.21 จุด เพิ่มขึ้น 9.58 จุด, ดัชนี SSE Composite ตลาดหุ้นจีนเปิดวันนี้ที่ 3,710.61 จุด เพิ่มขึ้น 19.51 จุด, ดัชนี HSI ตลาดหุ้นฮ่องกงเปิดวันนี้ที่ 24,727.46 จุด เพิ่มขึ้น 241.26 จุด, ดัชนี TAIEX ตลาดหุ้นไต้หวันเปิดวันนี้ที่ 9,533.38 จุด เพิ่มขึ้น 29.66 จุด
ด้านดัชนี KOSPI ตลาดหุ้นเกาหลีใต้เปิดวันนี้ที่ 2,026.60 จุด เพิ่มขึ้น 6.80 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,441.94 จุด ลดลง 8.16 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,815.52 จุด เพิ่มขึ้น 2.15 จุด
ทั้งนี้ ภาวะการซื้อขายในตลาดหุ้นเอเชียได้รับแรงหนุนจากการปิดบวกของตลาดหุ้นนิวยอร์กเมื่อวันศุกร์ อันเป็นผลมาจากข่าวควบรวมกิจการที่ช่วยกระตุ้นให้มีแรงซื้อหุ้นกลุ่มเทคโนโลยีเข้ามาในช่วงท้ายตลาด